Translate the text from Welsh to English.



 
Mae’r pecyn Trawsnewid Trefi a gyhoeddir heddiw yn cynnwys mesurau i gynyddu nifer yr ymwelwyr i ganol trefi drwy sicrhau bod y sector cyhoeddus yn lleoli gwasanaethau mewn lleoliadau canolog ynddynt, i fynd i’r afael ag eiddo gwag a thir diffaith a gwneud defnydd ohonynt unwaith eto, ac i wyrddu canol ein trefi.


Mae trefi yn hollbwysig i lesiant amgylcheddol, economaidd, cymdeithasol a diwylliannol yng Nghymru – mae tua 40% o’n poblogaeth yn byw mewn trefi bach â phoblogaeth o lai nag 20,000 ond mae bron pawb ohonom yn uniaethu yn emosiynol â thref \- neu ddinas \- mewn rhyw fodd neu’i gilydd. Mae llawer o drefi yn dioddef yn sgil cwymp yn y gwerthiant mewn siopau ac mae’r ffordd rydym yn defnyddio canol ein trefi wedi newid.


I helpu i adfywio canol ein trefi, heddiw mae Llywodraeth Cymru yn dadlennu dull newydd ‘Canol Trefi’n Gyntaf’ o weithredu, sy’n golygu lleoli gwasanaethau ac adeiladau yng nghanol ein trefi ym mhobman y gellir gwneud hynny. Fel rhan o’r polisi hwn, bydd pob adran o Lywodraeth Cymru yn ystyried lles a llewyrch canol ein trefi fel man cychwyn ar gyfer gwneud penderfyniad wrth ddewis lleoliadau. 


Gan ddefnyddio’r egwyddor hon, mae’r sector cyhoeddus hefyd yn cael ei annog i gefnogi trefi drwy leoli swyddfeydd, cyfleusterau a gwasanaethau ynddynt er mwyn cynyddu nifer yr ymwelwyr iddynt ac i’w gwneud yn fwy bywiog, neu i gynnal eu llewyrch.


I gefnogi’r dull gweithredu newydd hwn, mae Llywodraeth Cymru yn cyhoeddi gwerth £90 miliwn o fuddsoddiadau i drawsnewid canol trefi yng Nghymru. Mae’r buddsoddiadau’n cynnwys:


* £36 miliwn i brosiectau ar gyfer adfywio canol trefi, gan ymestyn ein rhaglen gyfalaf bresennol am flwyddyn ychwanegol. Rydym yn rhagweld cyfanswm o bron i £58 miliwn o fuddsoddiad rhwng popeth
* £13\.6 miliwn i fynd i’r afael ag adeiladau gwag a rhai sydd wedi mynd â’u pen iddynt, a thir diffaith. Bydd hyn yn ei gwneud yn bosibl i awdurdodau lleol gymryd camau i orfodi gwneud defnydd o adeiladau a thir gwag drachefn
* £2 miliwn i drefi’r arfordiri gefnogi prosiectau â gwerth disgwyliedig o £3 miliwn a fydd yn cyfrannu at adfywio canol tref / stryd fawr
* £10 miliwn o gyllid ychwanegol i’r cynllun benthyciadau canol trefi, i roi cyfanswm o £41\.6 miliwn i’r cynllun sy’n helpu i wneud defnydd newydd o adeiladau gwag, neu rai sy’n cael eu tanddefnyddio, yng nghanol trefi
* £5 miliwn o gyllid ar gyfer Seilwaith Gwyrdd a bioamrywiaeth yng nghanol trefi. Bydd hwn yn helpu prosiectau gwyrddu a fydd o fudd i’r amgylchedd ac yn gwneud canol trefi’n lleoedd mwy deniadol i ymweld â nhw


Mae’r pecyn Trawsnewid Trefi gwerth £90 miliwn yn ategu buddsoddiadau gwerth £800 miliwn yn ein trefi diolch i fuddsoddiadau sylweddol gan Lywodraeth Cymru ers 2014\.


Gwnaeth y Dirprwy Weinidog y cyhoeddiad yn adeilad Marchnad y Frenhines yn y Rhyl, sydd wedi cael cyllid gwerth £5 miliwn gan Lywodraeth Cymru. Mae hyn yn rhan o gyfanswm o £16\.5 miliwn a fuddsoddwyd yng nghanol y dref o ganlyniad i gynlluniau adfywio.


Wrth gyhoeddi’r dull newydd o weithredu yn ystod ymweliad â’r Rhyl, dywedodd Hannah Blythyn, y Dirprwy Weinidog Tai a Llywodraeth Leol:



> Mae trefi’n hynod bwysig i bobl a lleoedd Cymru, ac maen nhw’n hynod bwysig i mi, yn bersonol. Mae gennym drefi gwych yng Nghymru – trefi â hanes rhyfeddol a manteision unigryw. Ond rydyn ni eisiau i’n trefi gael dyfodol gwych yn ogystal â gorffennol gwych, ac rydyn ni’n gwybod bod rhai o’n trefi’n wynebu heriau.
> 
> 
> Mae’r sector manwerthu wedi crebachu’n ddramatig, ac mae’n edrych yn debygol y bydd y duedd hon yn parhau. Dyma pam y mae angen inni hoelio’n sylw eto ar ganol trefi, gan eu trawsnewid yn lleoedd sy’n addas i’r 21ain ganrif. Bydd y pecyn Trawsnewid Trefi dw i’n ei gyhoeddi heddiw yn helpu trefi i wneud hynny – gan roi hwb iddynt y mae arnynt wir ei angen.
> 
> 
> Fel rhan o’r pecyn hwn, rydyn ni’n cymryd camau i ailddefnyddio eiddo gwag neu ddiffaith yng nghanol ein trefi a bydd yr egwyddor Canol Trefi’n Gyntaf yn helpu i ddenu rhagor o ymwelwyr iddynt ac i’w bywiogi.
> 
> 
> Gyda’i gilydd, bydd y mesurau hyn yn gwneud cyfraniad sylweddol at lesiant canol ein trefi. Mae’n dangos bod y Llywodraeth hon o ddifrif ynghylch trawsnewid trefi o Fôn i Fynwy.


Dywedodd y Cynghorydd Rob Stewart (Abertawe), Llefarydd CLlLC ar Adfywio:



> Mae canol trefi’n chwarae rôl hanfodol yng Nghymru, ac maent wedi bod yn ganolbwynt bywyd dydd i ddydd ers canrifoedd. Serch hynny, dyw hi ddim yn gyfrinach eu bod wedi wynebu anawsterau anferth dros y blynyddoedd diwethaf yn sgil siopau’n cau, siopa ar\-lein, toriadau yn y sector cyhoeddus a diffyg buddsoddiad parhaus.
> 
> 
> Dw i’n croesawu dull gweithredu Canol Trefi’n Gyntaf. Bydd yn sicrhau bod eu pwysigrwydd strategol yn cael ei ystyried mewn unrhyw benderfyniadau newydd ynghylch buddsoddi neu gynllunio. Mae awdurdodau lleol yn cydnabod gwerth canol trefi i gymunedau cyfan, a dyma pam y mae llawer o gynghorau wedi penderfynu agor swyddfeydd dinesig newydd, swyddfeydd sector cyhoeddus, siopau un stop neu ysgolion yng nghanol eu trefi lleol.
> 
> 
> Er na fydd lleoliad yng nghanol tref yn addas ar gyfer pob gwasanaeth neu gyfleuster, bydd y dull hwn o weithredu yn sicrhau bod y lleoliadau hyn yn cael eu hystyried yn gyntaf, a bod rhaid dangos tystiolaeth ar gyfer unrhyw benderfyniad i ddefnyddio lleoliad arall.







Translation:


 
The Transforming Towns package being announced today includes measures to increase footfall by making sure the public sector locate services in town centre locations, tackle empty buildings and land to help bring them back into use, and greening our town centres.


Towns are vital to environmental, economic, social and cultural well\-being in Wales –around 40% of our population live in small towns of less than 20,000 people but nearly everyone identifies emotionally with a town – or city – in some way.


Many towns are struggling in the wake of declining retail sales and the way we use town centres has changed.


To help breathe new life into town centres, the Welsh Government is today unveiling a new ‘Town Centre First’ approach, which means locating services and buildings in town centres wherever possible. As part of this approach, all Welsh Government departments will put the health and vibrancy of town centres as the starting point for their location decision\-making processes.


Utilising this approach, the public sector is also being encouraged to support towns by locating offices, facilities and services within them in order to drive footfall and create or sustain vibrancy.


To support this new approach, the Welsh Government is announcing a £90 million investment to transform Wales’ town centres. Investments include:


* £36 million for town centre regeneration projects, extending our current capital programme for a further year and  bringing in an anticipated total investment of almost £58 million
* £13\.6 million to tackle empty and dilapidated buildings and land. This will enable local authorities to take enforcement action to bring empty buildings and land back into use
* £2 million for coastal towns to support projects to an anticipated value of £3 million which will contribute to town centre / high street regeneration
* £10 million of additional funding for the Town Centre Loans scheme, taking the total to £41\.6 million,  to bring vacant and underutilised buildings back into use in our town centres
* £5 million funding for Green Infrastructure and Biodiversity within town centres. This will support greening projects which will deliver environmental benefits and make town centres more attractive places to visit.


The £90 million Transforming Towns package builds on the £800 million investment in our towns as a result of significant Welsh Government investment since 2014\.


The Deputy Minister made the announcement at the Queen’s Market building in Rhyl, which has received £5 million of Welsh Government funding. This forms part of a total investment of £16\.5 million in the town centre as a result of regeneration schemes.


Announcing the new approach during a visit to Rhyl, Deputy Minister for Housing and Local Government, Hannah Blythyn said:



> Towns are incredibly important to the people and places of Wales, and they are incredibly important to me personally. We have great towns in Wales – towns with inspiring histories and unique assets. But we want our towns to have great futures as well as great pasts, and we know that some of our towns are facing challenges.
> 
> 
> The retail sector has shrunk dramatically and this trend looks set to continue. This is why we need to refocus our efforts on town centres, transforming them to be to be fit for the 21st Century. The Transforming Towns package I am announcing today will help towns do just that – giving them a much needed boost.
> 
> 
> As part of this package, we’re taking action to bring empty and derelict properties in our town centres back into use and our Town Centre First Principle will help bring increased footfall and vibrancy.
> 
> 
> Taken together these measures will make a significant contribution to the health of our town centres. It signals that this Government is serious about transforming towns right across Wales.


Councillor Rob Stewart (Swansea), WLGA Spokesperson for Regeneration said:



> Town centres play a vital role in Wales, and they have long been a hub of day\-to\-day life. However, it is no secret that they have faced huge difficulties in recent years in the wake of retail closures, online shopping, public sector cutbacks and continued lack of investment.
> 
> 
> I welcome the Town Centre First approach, which will ensure that their strategic importance is considered in any new planning and investment decisions. Local authorities recognise the value of town centres for whole communities, which is why many councils have decided to open new civic offices, public sector offices, one stop shops, or schools in their local town centres.
> 
> 
> Although a town centre location will not be appropriate for all services and facilities, this approach will ensure that these locations are given primary consideration, and that any decisions for locating elsewhere should be backed by evidence.